jkorsvik/nowiki_second_scrape_merged huggingface dataset:
Cartrema americana

Cartrema americana er en eviggrønn busk eller lite tre i oljetrefamilien som vokser vilt i sørøstlige USA og i Mexico.
Den er vanligvis 1,5–6 m høy, men kan en sjelden gang bli 10 m høy. Den kan ha en enkelt stamme, eller forgreine seg nært bakken. Barken er glatt, gråbrun til lysegrå og har opphøyde korkporer. Bladene er avlange, 8–12 cm lange, 2–4 cm brede, glatte, læraktige, helrandete og med kileformet basis. Bladstilken er 1–1,5 cm lang.
Blomsterstanden sitter i bladhjørnene og består av 12–20 blomster. Blomstene er enkjønnete, eller en sjelden gang tvekjønnete. Kronen er hvit til gul og har et 2–3 mm langt kronrør og 1,5–2,5 mm lange kronfliker. I USA blomstrer planten i februar–mai og i Mexico i februar–april. Frukten er en steinfrukt som er mørk purpur, rund eller avlang og 7–10 mm i diameter.
I USA vokser Cartrema americana på kystslettene nordover til Virginia Beach lengst sørøst i Virginia, sørover til sentrale Florida og vestover til østlige Louisiana. Arten mangler helt i Texas og vestlige Louisiana. I USA vokser planten 0–150 moh. på fuktige steder i skog sammen med blant annet virginiaeiner, Nyssa, oksemagnolia, sumpfuru, Persea borbonia og Quercus virginiana. Den kan også finnes i krattvegetasjon sammen med buskformete eike- og furuarter.
I Mexico har Cartrema americana en todelt utbredelse. Den finnes spredt i vestlige Sierra Madre i Sonora, Chihuahua, Durango og Jalisco, men er mer vanlig i den østlige delen av landet fra Nuevo León sørover til Chiapas. De meksikanske plantene vokser 1000–2500 moh. på tørrere steder enn i USA, som einerkratt og furu- og eikeskoger.
Denne planten ble tidligere regnet til slekta Osmanthus og hadde navnet Osmanthus americanus. Genetiske studier har vist Osmanthus i tradisjonelt omfang er en polyfyletisk gruppe. Cartrema americana ble derfor sammen med en annen amerikansk art og fem asiatiske flyttet til Cartrema.


== Litteratur ==
G.L. Nesom (2012). «Synopsis of American Cartrema (Oleaceae)» (PDF). Phytoneuron. 2012-96: 1–11. ISSN 2153-733X. 
«Devilwood (Cartrema americana)». Carolina Nature. Besøkt 17. desember 2019. 
«Devilwood». Virginia Tech Department of Forestry and Environmental Conservation. Besøkt 17. desember 2019. 


== Eksterne lenker ==
(en) Cartrema americana i Global Biodiversity Information Facility 
(en) Cartrema americana hos The International Plant Names Index 
Cartrema americana – detaljert informasjon på Wikispecies
Brussels juletre

Brussels juletre er et juletre som reises på Grand-Place i Brussel. Det dreide seg om et ekte grantre fra Ardennene. Senere har treet mange år vært en diplomatisk gave fra det ene land etter det andre.  I 2012 fikk man en elektronisk variant. 
Vanligvis er juletreet ca. 20 meter høyt. Grand-Place har eksistert siden 1600-tallet, og i år 2000 begynte man å holde et årlig julemarked der.


== Referanser ==
Stanniol

Stanniol er en tynnvalset folie av tinn som i dag nesten helt er erstattet av aluminiumsfolie. Tinn (latin: stannum; kjemisk tegn: Sn) er et metall kjent allerede i oldtiden som er blitt benyttet til blant annet drikkebeger, tallerkener og annet husgeråd.


== Litteratur ==
Karl Richter (utg.): Zink, Zinn und Blei. Eine ausführliche Darstellung der Eigenschaften dieser Metalle, ihrer Legierungen untereinander und mit anderen Metallen sowie ihrer Verarbeitung auf physikalischem und chemischem Wege. Für Metallarbeiter und Kunst-Industrielle. (= Chemisch-technische Bibliothek; Bd. 109), 3. Auflage, A. Hartlebens Verlag, Wien und Leipzig 1927, S. 149 ff.
Propalaus

Propalaus er en slekt av biller som hører til familien smellere (Elateridae).


== Utseende ==
Midelsstore (ca. 25 millimeter), avlange smellere, brunrøde eller svarte, kroppen for en stor del dekket med skjell som kan være lyse eller mørke. Antennene er korte og kraftige, sterkt sagtakkede. Pronotum er firkantet, noe lengre enn bredt, skjellkledt bortsett fra en blank midtstripe, bakhjørnene kort uttrukne. Dekkvingene har fine punktrader.


== Utbredelse ==
Slekten er kjent fra Ecuador og Bolivia.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien skjellsmellere, Agrypninae Candéze, 1857
Stammen Hemirhipini Candéze, 1857
Slekten Propalaus Casari, 2008Propalaus alicii (Pjatakowa, 1941)
Propalaus haroldi (Candèze, 1878)


== Referanser ==


== Eksterne lenker ==
(en) Propalaus i Global Biodiversity Information Facility 
Propalaus – detaljert informasjon på Wikispecies
Keir Starmer

Keir Rodney Starmer (født 2. september 1962 i London) er en britisk politiker og advokat som fra 4. april 2020 er leder i Labour Party. Han har vært medlem av Underhuset siden 2015. Starmer hadde ansvar for brexitporteføljen i Jeremy Corbyns skyggeregjering.
Han var direktør i påtalemyndigheten for England og Wales, Crown Prosecution Service, fra 2008 til 2013.Etter å ha fått advokatbevilling tok han utelukkende oppdrag som forsvarer, med spesialisering i menneskerettigheter. Han ble utnevnt til Queen’s Counsel (QC) i 2002 og Knight Commander i Order of the Bath (KCB) i 2014. Han ble tatt i ed som medlem av Privy Council 19. juli 2017.I mai 2022 kunngjorde det britiske politiet åpningen av en etterforskning av et angivelig brudd på reglene for sanitær innesperring som var gjeldende i 2021 i Storbritannia.


== Referanser ==


== Eksterne lenker ==
(en) Offisielt nettsted 
(en) Keir Starmer – kategori av bilder, video eller lyd på Commons 
Keir Starmer på Twitter 
Keir Starmer på Facebook 
Keir Starmer på Instagram
Lingana

Lingana er en slekt av biller som hører til familien smellere (Elateridae).


== Utseende ==
Middelsstore til nokså store (ca. 25-30 millimeter), avlange, halvblanke, mørke smellere, pronotums sider bredt rødlige. Hodet er kort og bredt, med små fasettøyne. Antennene er 11-leddete, tynne, knapt så lange som hode + pronotum. Brystskjoldet (pronotum) er firkantet, omtrent så langt som bredt, spredt og fint punktert. Sidekantene er tydelig markerte, og bakhjørnene er noe tilbaketrukket. Dekkvingene har utydelige lengdestriper. 


== Utbredelse ==
Slekten er utbredt langs kysten i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856
Stammen Ctenicerini Fleutiaux, 1936 - eventuelt regnet til Prosternini
Slekten Lingana Neboiss, 1960
Lingana dombarta Neboiss, 1960
Lingana illita (Candéze, 1863)


== Eksterne lenker ==
Atlas of Living Australia - Lingana [1] Besøkt 18.12. 2019.
(en) Lingana i Global Biodiversity Information Facility
Lampropsephus

Lampropsephus er en slekt av biller som hører til familien smellere (Elateridae).


== Utseende ==
En middelsstor (ca. 15 millimeter), avlang, blank, mørkt blålig metallisk farget smeller. Oversiden er fint hårete. Antennene er sagtakkede, nokså tykke, noe kortere enn hode + pronotum. Pronotum er noe rundet, omtrent så labgt som bredt, svært blankt og fint punktert, bakhjørnene spisst trukket ut bakover. Dekkvingene har tydelige punktstriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Utbredelse ==
Slekten er utbredt i Sørøst-Asia (Thailand).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien storsmellere, Elaterinae Leach, 1815
Stammen Ampedini Gistel, 1856
Understammen Dicrepidiina Candéze, 1859
Slekten Lampropsephus Fleutiaux, 1929
Lampropsephus cyaneus (Candéze, 1878)


== Eksterne lenker ==
Bilde av arten
(en) Lampropsephus i Encyclopedia of Life 
(en) Lampropsephus i Global Biodiversity Information Facility
Gamepenthes

Gamepenthes er en slekt av biller som hører til familien smellere (Elateridae).


== Utseende ==
Små til middelsstore (ofte ca. 10 millimeter), avlange, blanke, svarte smellere. Pronotum er ofte rødlig, og dekkvingene har gule tegninger. Antennene er gjerne sagtakkede, lengden varierer mye, pronotum hvelvet med rundede sider, omtrent så langt som bredt. Beina er tynne og rødlige.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter.


== Utbredelse ==
Slekten er utbredt i Sørøst-Asia (Kina, Vietnam).


== Systematisk inndeling ==
Navnet er et anagram av Megapenthes.

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien storsmellere, Elaterinae Leach, 1815
Stammen Megapenthini Gurjeva, 1973
Slekten Gamepenthes Fleutiaux, 1929
Gamepenthes antennatus (Miwa, 1934)
Gamepenthes bengalensis Schimmel, 2004
Gamepenthes brancuccii Schimmel, 2003
Gamepenthes candezei Fleutiaux, 1928
Gamepenthes catei Schimmel, 2003
Gamepenthes coolsi Schimmel, 2003
Gamepenthes fulvipes Fleutiaux, 1928
Gamepenthes holzschuhi Schimmel, 2003
Gamepenthes horaki Schimmel, 2003
Gamepenthes hubeiensis Schimmel, 2003
Gamepenthes jiangxiensis Schimmel, 2004
Gamepenthes kresli Schimmel, 2007
Gamepenthes lijingkeii Schimmel, 2004
Gamepenthes mirificus Schimmel, 2003
Gamepenthes montivagus (Miwa, 1929)
Gamepenthes octoguttatus (Candèze, 1882)
Gamepenthes octomaculatus (Schwarz, 1898)
Gamepenthes ornatus (Lewis, 1894)
Gamepenthes pictipennis (Lewis, 1894)
Gamepenthes rubiginosus Candèze, 1878
Gamepenthes salueiensis Schimmel, 2006
Gamepenthes sausai Schimmel, 2003
Gamepenthes sichuanensis Schimmel, 2003
Gamepenthes similis (Lewis, 1894)
Gamepenthes versipellis (Lewis, 1894)
Gamepenthes yoshidai Ôhira, 1995


== Eksterne lenker ==
Bilder av en del arter
(en) Gamepenthes i Encyclopedia of Life 
(en) Gamepenthes i Global Biodiversity Information Facility 
(en) Gamepenthes hos NCBI
Metapyrophorus

Metapyrophorus er en slekt av biller som hører til familien smellere (Elateridae).


== Utseende ==
En middelsstor (23-28 millimeter), nokså bred, rødbrunlig smeller. Antennene er noe kraftige, omtrent så lange som hode + pronotum. Pronotum er noe bredere enn langt, rundet, lysorganene sitter ikke ved bakjørnene med noe innenfor, de er ganske små og åpner mot sidene. Bakhjørnene er trukket ut skrått utover, med en fin kjøl. Dekkvingene er avsmalnende bakover, med fine lengdefurer. Beina er nokså kraftige.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
De tropiske artene i gruppen Pyrophorini lyser i mørket. De er kjent som cucujos i spansktalende land. De sender ut lys fra to lysorganer ved bakhjørnene av brystskjoldet (pronotum) og ett lysorgan ved bakkroppen. Dette lyset kan ha forskjellig farge, ofte "kaldt" lys fra brystskjoldet og rødaktig lys fra bakkroppen. Lyset fremkommer ved en meget energieffektiv prosess, se omtale under lysbiller (Lampyridae). Også larvene og til og med eggene er selvlysende. De levende billene brukes som selvlysende smykker, og noen biller i en flaske kan være en brukbar lampe.


== Utbredelse ==
Arten er kjent fra Trinidad og Tobago og Venezuela.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien skjellsmellere, Agrypninae Candéze, 1857 – store, brede, skjellkledte arter
Stammen Pyrophorini Candéze, 1859 - noen av artene sender ut kraftig lys
Slekten Metapyrophorus Rosa & Costa, 2009 Metapyrophorus pharolim Rosa & Costa, 2009


== Referanser ==


== Eksterne lenker ==
(en) Metapyrophorus i Global Biodiversity Information Facility
Punctodensus

Punctodensus er en slekt av biller som hører til familien smellere (Elateridae).


== Utseende ==
Middelstore (ca. 15 millimeter), avlange, halvblanke, mørke smellere, med en litt rødlig fargetone. Antennene er tynne, litt sagtakkede. Pronotum er firkantet, omtrent så langr som bredt, tett punktert, bakhjørnene skrått uttrukne. Dekkvingene har fine punktrader.
Larvene er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.


== Levevis ==


== Utbredelse ==
Slekten er beskrevet fra India (Maharashtra).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien skjellsmellere, Agrypninae Candéze, 1857
Stammen Hemirhipini Candéze, 1857
Slekten Punctodensus Patwardhan, Schimmel & Athalye, 2009 Punctodensus bifoveatus Patwardhan, Schimmel & Athalye, 2009
Punctodensus indicus Patwardhan, Schimmel & Athalye, 2009


== Referanser ==


== Eksterne lenker ==
(en) Punctodensus i Global Biodiversity Information Facility 
Punctodensus – detaljert informasjon på Wikispecies
Denticolloides

Denticolloides er en slekt av biller som hører til familien smellere (Elateridae).


== Utseende ==
Små (6-7 millimeter), avlange, rødbrunlige smellere, nokså parallellsidige. Hodet er kort og bredt, med litt rundet utstående fasettøyne. Antennene er 11-leddete, vanligvis ganske lange. Brystskjoldet (pronotum) er firkantet sett ovenfra, lengre enn bredt. Sidekantene er tydelig markerte, og bakhjørnene er litt skrått tilbaketrukket. Dekkvingene er langsmale, omtrent så brede som brystskjoldet, med tydelige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. Mange smellere er skogsinsekter, og en rekke arter, særlig av slekten Ampedus, er knyttet til hule trær. For at disse skal kunne overleve, er det nødvendig at gamle, hule trær blir tatt vare på og også at nye trær får anledning til å stå til de begynner å råtne og blir hule.


== Utbredelse ==
Slekten er utbredt i Sentral-Asia (Kasakhstan, Kirgisistan).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856 – slanke arter
Stammen Dendrometrini Gistel, 1856
Understammen Denticollina Stein & Weise, 1877
Slekten Denticolloides Gurjeva, 1963
Denticolloides bajtenovi Gurjeva & Tugusheva, 1967
Denticolloides fulvus Dolin, 1969
Denticolloides hosokawai Arimoto, 2000
Denticolloides oblongicollis Dolin & Cate, 1999
Denticolloides paradoxus Gurjeva, 1963
Denticolloides sinensis Dolin & Cate, 1999


== Eksterne lenker ==
Bilder av noen av artene
(en) Denticolloides i Encyclopedia of Life 
(en) Denticolloides i Global Biodiversity Information Facility
Vitenskapsåret 1154

Vitenskapsåret 1154 er en oversikt over hendelser, prisvinnere, fødte og avdøde personer med tilknytning til vitenskap i 1154.


== Hendelser ==
Al-Idrisi fullførte et kart over den kjente verden på oppdrag av kong Roger II av Sicilia.


== Fødsler ==


== Dødsfall ==


== Referanser ==
Alestrus

Alestrus er en slekt av biller som hører til familien smellere (Elateridae).


== Utseende ==
En liten (ca. 6 millimeter), noe bred, blank, brun smeller. Oversiden er fint punktert og kledt med korte hår. Antennene er tynne ved roten, noe fortykkede mot spissen, lengre enn hode + pronotum. Pronotumer ganske bredt, hvelvet med rundede sider, bakhjørnene mue tilbaketrukne. Dekkvingene er tilspisset bak, med fine punktstriper.


== Utbredelse ==
Arten lever på Azorene.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien storsmellere, Elaterinae Leach, 1815
Stammen Ampedini Gistel, 1856
Understammen Ampedina
Slekten Alestrus Mequignon, 1942
Alestrus dolosus (Crotch, 1867)


== Eksterne lenker ==
Fauna Europaea Web Service - Alestrus. Besøkt 18.12. 2019
Bilde av arten
(en) Alestrus i Encyclopedia of Life 
(en) Alestrus i Global Biodiversity Information Facility 
(en) Alestrus hos Fauna Europaea 
(en) Alestrus hos NCBI 
(en) Kategori:Alestrus – bilder, video eller lyd på Wikimedia Commons
Sjokk og redsel

Sjokk og redsel (også kjent som hurtig dominanse)  er en militær taktikk basert på hurtig kraftsamling og spektakulær maktdemonstrasjon egnet til å paralysere fiendens oppfatning av situasjonen og å ødelegge fiendens vilje til å kjempe videre  Selv om dette konseptet er kjent ved en rekke eksempler gjennom historien, ble den forklart av marineoffiseren Harlan K. Ullman og forfatteren James P. Wade i 1996 og ble spesielt tilpasset for USAs militære styrker ved  National Defense University..


== Se også ==
Motløshet (militær)
Powelldoktrinen
Psykologisk krigføring
Rumsfelddoktrinen
Terror (politikk)


== Referanser ==


== Videre lesning ==
Blakesley, Paul J. "Shock and Awe: Et Mye Misforstått Effekt". United States Army Command and General Staff College, juni 17, 2004.
Branigin, William. "En Kort, Bitter Krig for iraks Militære Offiserer Arkivert 10. august 2018 hos Wayback Machine.". Washington Post, Oktober 27, 2003.
Peterson, Scott. "OSS mulls air strategier i Irak". Christian Science Monitor, Januar 30, 2003.
Ullman, Harlan K. og Vasse, James P. Rask Dominans: En Kraft for Alle Årstider. Royal United Services Institute i Forsvaret Studier, 1998.
Amalie Wergmann

Amalie Conradine Laura Edvardine Wergmann (født Huusher 24. mars 1828 i Kristiansand, død 15. juli 1872 i Christiania) var en norsk skuespillerinne, og senere motehandler og innehaver av et leiebibliotek i Christiania.Amalie Wergmann var datter av skuespillerne Johan Conrad Huusher og Amalie Magdalene Sophie Steiner. Etter at moren ble gift med teatermaler Peter Frederik Wergmann tok hun stefarens etternavn. Hun var niese av skuespillerinnene Wilhelmine Franck og Doris Bigum.
Amalie Wergmann debuterte 7. januar 1858, i Henrik Ibsens direktørtid ved Kristiania norske Theater, i stykket Ude og Hjemme av Bayard og Vailly. Hennes debut ledet imidlertid ikke til fast engasjement. Også før Christiania-debuten hadde hun medvirket i teateroppsetninger.


== Roller i utvalg ==
Fru de Nohan i Ude og Hjemme av Bayard og Vailly (Kristiania norske Theater, 1858)


== Kilder ==
Jensson, Liv (1981). Biografisk skuespillerleksikon. Universitetsforl. s. 179. ISBN 8200056228. 


== Referanser ==
Falconer (album)

Falconer er det selvtitulerte debutalbumet fra det svenske folk- og power metal-bandet Falconer.


== Sporliste ==
Alle sanger skrevet av Stefan Weinerhall unntatt «Per Tyrssons Döttrar i Vänge». 
«Royal Galley» er inspirert av regalskipet «Vasa» som kantret og sank i Stockholms havn på jomfruturen. 


== Besetning ==
Mathias Blad – vokal, keyboards
Stefan Weinerhall – gitarer, bass
Karsten Larsson – trommer


== Gjestemusikere ==
Ulrika Olausson – gjestevokal på «Per Tyrssons Döttrar i Vänge»


== Referanser ==
Chapters from a Vale Forlorn

Chapters From a Vale Forlorn er det andre albumet fra det svenske power metal-bandet Falconer.


== Sporliste ==
Alle sanger skrevet av Stefan Weinerhall, unntatt hvor angitt. Teksten til «We Sold Our Homesteads» er oversatt av Mathias Blad. Originaltittelen er «Vi sålde våra hemman» og er en emigrantvise fra midten av 1800-tallet, sannsynligvis den mest kjente av visene som handler om svensk emigrasjon til Nord-Amerika, og trolig den eldste.


== Besetning ==
Mathias Blad - Vokal og Keyboard
Stefan Weinerhall - Gitarer og Bass
Karsten Larsson - Trommer


== Gjestemusikere ==
Sologitar på «Busted to the Floor» av Andy LaRocque.
Fiolin på «Portals of Light» av Sami Yousri.
Støttevokalist på «Portals of Light» av Johan Wikström.
Fløyte av Sabine Daniels.
Piano på «Portals of Light" og Hammond-orgel på «Busted to the Floor» av Elias Holmlid (Dragonland).


== Referanser ==


== Eksterne lenker ==
(en) Chapters from a Vale Forlorn på Discogs 
(en) Chapters from a Vale Forlorn på MusicBrainz
Akademiet Bergen FPG

Akademiet Bergen FPG er en videregående friskole i Bergen sentrum som er en del av Akademiet Norge. Skolen tilbyr  studiespesialisering med realfag og språk, samfunnsfag og økonomi. Skolen tilbyr også privatistundervisning.Akademiet overtok i 2017 konsesjonen fra forhenværende Fana private gymnas, som ble etablert i 2016 i samarbeid med Sonans Bergen. Frem til 2014 var nåværende Metis videregående skole en del av Akademiet Norge, denne eies nå av Metis Education AS.


== Referanser ==
Vitenskapsåret 1521

Vitenskapsåret 1521 er en oversikt over hendelser, fødte og avdøde personer med tilknytning til vitenskap i 1521.


== Oppdagelsesreiser ==
6. mars – Ferdinand Magellan oppdaget Guam i Marianene.
16. mars – Magellan ankom Filippinene.
7. april – Magellan ankom Cebu.
2. mai − «Concepción», ett av  Magellan-ekspedisjonens tre gjenværende skip brant utenfor øya Bohol.
8. november – Magellans ekspedisjon, nå ledet av Juan Sebastián Elcano, ankom Molukkene.
21. desember − «Victoria», ett av Magellan-ekspedisjonens to gjenværende skip, forlater Molukkene for å vende tilbake til Spania østover.


== Astronomi ==
januar – Mannskapet på Magellans ekspedisjon observerte de to Magellanske skyer. Skyene ble beskrevet av Antonio Pigafetta i hans beretning


== Medisin ==
Jacopo Berengario da Carpi fikk publisert verket (la)«Commentaria cum amplissimus additionibus super anatomiam Mundini» (Kommentarer med store tilføyelser til Mundinis anatomi), med de første anatomiske illustrasjonene i perspektiv på trykk inkludert tegning av en blindtarm. Bologna.


== Fødsler ==
19. august − Lodovico Guicciardini (død 1589), italiensk geograf og matematiker.
Ukjent dato − Valentin Mennher (død om lag 1571), tysk matematiker.
Omtrentlig år – Richard Chancellor (død 1556), engelsk oppdagelsesreisende.


== Dødsfall ==
27. april – Ferdinand Magellan (født om lag 1480), portugisisk oppdagelsesreisende (drept på Cebu).
8. juli – Jorge Álvares, portugisisk oppdagelsesreisende.
Ukjent dato − Francisco Serrão, portugisisk oppdagelsesreisende.


== Referanser ==
Kjetil Stokke

Kjetil Stokke (født 27. mai 1991) er en norsk friidrettsutøver som konkurrerer i mangekamp. Han representerer Osterøy IL, og ble norgesmester i tikamp i 2019.


== Idrettskarriere ==


=== Junior ===
Som junior kom han på tredjeplass i kulestøt i klassen G20/22 under Ungdomsmesterskapet i friidrett innendørs 2011, og han kom på fjerdeplass i lengdehopp. Han nådde ikke finalen på 60 meter. Samme år kom han på sjetteplass i spydkast og sjuendeplass i diskos i U23-klassen under Junior-NM i friidrett 2011. Under Ungdomsmesterskapet i friidrett innendørs 2012 fikk han bronse i kulestøt i klassen G20/22, med 10,18 meter, og han kom på 13.-plass i spydkast i samme klasse under Världsungdomsspelen 2012.Under Junior-NM i friidrett 2013 kom han på fjerdeplass i spydkast og sjetteplass i diskos, i U23-klassen. 


=== Senior ===
Stokke kom på fjerdeplass i tikamp under NM i mangekamp 2017, med 4 231 poeng. Han vant tikamp under NM i mangekamp 2019, med 4 414 poeng, og vant med det sitt første NM-gull.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Resultatoversikt, Minfriidrettsstatistikk.info